Μάρτιν Κούμαν

Ο Μαρτίνους Κορνέλις Κούμαν (ολλανδικά: Martinus Cornelis Koeman, 26 Ιουλίου 1938 – 18 Δεκεμβρίου 2013) ήταν Ολλανδός ποδοσφαιριστής ως οποίος αγωνιζόταν ως αμυντικός.

Ο Κούμαν ξεκίνησε να αγωνίζεται ως ποδοσφαιριστής επαγγελματικού επιπέδου με την ΚΦΚ, τοπική ομάδα του Κουχ αν ντε Ζαν, από το 1955 έως το 1960, ενώ, στη συνέχεια, αγωνίστηκε για λογαριασμό των Μπλάουβ-Βιτ Άμστερνταμ, από το 1960 έως το 1963, ΓΦΑΦ/ΧρόνινγκενΗ ποδοσφαιρική ομάδα της Χρόνινγκεν ήταν γνωστή υπό την ονομασία ίδρυσής της, ως ΓΦΑΦ, έως την μετονομασία και αναδιάρθρωση του συλλόγου, η οποία έλαβε χώρα το 1971., από το 1963 έως το 1973 και ΣΚ Χέρενφεν, για λογαριασμό της οποίας και αγωνίστηκε έως την αποχώρησή του από την ενεργό δράση. Καλείτο σε τακτική βάση στην Εθνική Ολλανδίας, ωστόσο, ο ίδιος, αγωνίστηκε σε μόλις μία αναμέτρηση, με αντίπαλο την Αυστρία, στις 12 Απριλίου 1964. Παρά το γεγονός πως πραγματοποίησε μία αξιοσέβαστη καριέρα, ωστόσο, είναι περισσότερο γνωστός ως πατέρας των Έρβιν και Ρόναλντ Κούμαν, οι οποίοι ακολούθησαν τα χνάρια του πατέρα τους ως ποδοσφαιριστές, αγωνιζόμενοι για λογαριασμό τόσο της Χρόνινγκεν, όσο και της Εθνικής Ολλανδίας. Μία εκ των εξεδρών στο στάδιο Έουρομποργκ του Χρόνινγκεν είναι γνωστή ως «Εξέδρα Κούμαν», προς τιμήν του Μάρτιν και των δύο υιών του.

Στις 18 Δεκεμβρίου 2013, σε ηλικία 75 ετών, ο Μάρτιν Κούμαν απεβίωσε από καρδιακή ανεπάρκεια, έχοντας, προηγουμένως, αρρωστήσει κατά τη διάρκεια των αμέσως προηγούμενων ημερών. 

 Παραπομπές 

 Εξωτερικοί Σύνδεσμοι 

 Στατιστικά ως παίκτης της ΦΚ Χρόνινγκεν

Κατηγορία:Αμυντικοί ποδοσφαιριστές
Κατηγορία:Ολλανδοί ποδοσφαιριστές
Κατηγορία:Ποδοσφαιριστές Εθνικής Ολλανδίας
Κατηγορία:Ποδοσφαιριστές ΦΚ Χρόνινγκεν
Κατηγορία:Ποδοσφαιριστές ΣΚ Χέρενφεν
Κατηγορία:Προπονητές ποδοσφαίρου ΦΚ Χρόνινγκεν
Κατηγορία:Ποδοσφαιριστές Μπλάουβ-Βιτ Άμστερνταμ
Κατηγορία:Ποδοσφαιριστές Έρεντιβιζι
Κατηγορία:Ολλανδοί προπονητές ποδοσφαίρου